Filsafat manungsa

Filsafat manungsa (Carakan: ꦥ꦳ꦶꦭ꧀ꦱꦥ꦳ꦠ꧀ꦩꦤꦸꦁ​ꦱ; basa Indhonésia: Filsafat manusia) yaiku cabang ngèlmu filsafat kang ngrembug babagan manungsa. Ing filsafat iki, manungsa dadi lésan amarga duwé akèh rahsya kang kudu ditaliti déning filsafat. Dadi, isiné filsafat manungsa yaiku pambudi kanggo golèk wangsulan kang raket babagan manungsa. Salah sawijining pitakonan wigati ing filsafat iki yaiku "kanggo apa manungsa urip?"

 Èksistènsialisme 
Filsafat manungsa duwé gegayutan karo èksistènsialisme, yaiku prakara filosofis kang ngemot yèn saben manungsa kudu nggolèki panjarwa ing alam jagad kang bubrah nanging uga suwung iki. Filsafat iki diukur saka gunané kanggo bebrayan, dudu sepira akèhé sofia (kawicaksanan) kang nglumpuk. Guna filsafat iki dideleng saka zaman kang diarani postmodhèrn, kang salah siji tandhané, yaiku jamak.

al=|kiri|jmpl|160px|Friedrich Nietzsche, salah sawijining panitra èksistènsialisme kang nguri-uri filsafat manungsa lan panitra buku Sabda Zarathustra ().
Salah sawijining panitra èksistènsialisme kang nguri-uri filsafat iki yaiku Friedrich Nietzsche. Dhèwèké duwé panemu lan ngandharak​é yèn kamardikan manungsa bisa teka nalika manungsa urip tanpa Hyang/Gusti. Urip iku dhéwé "kekarepan kanggo kuwasa". Kaluputan manungsa asring teka amarga gampang pasrah lan sumarah déning kasunyatan yèn ana kuwasa ing jaba dhèwèké kang luwih santosa. Salah siji kang asring dumadi jroning urip manungsa yaiku kasunyatan sunya ruri.

Mangkéné pethikan tugelan panemuné Nietzsche, kang dijupuk saka buku Die Fröhliche Wissenschaft (basa Indhonésia: Ilmu yang Gembira; basa Jawa: Ngèlmu kang Bungah), kang tinulis ing Genova taun 1882.

(.........) "Apa ta wengi sansaya terus nglimput awakdhéwé? Apa ta awakdhéwé ngurupke klambu nalika awan? Apa ta awakdhéwé krungu brebeg swara tukang kedhuk pasaréan kang methak Gusti? Apa ta awakdhéwé ngambu badheg Gusti? Ya, Gusti uga mbadheg! Gusti wis surud! Gusti tetep surud! Lan awakdhéwé kang matèni!"

(.........) Isih kacaritakaké manèh yèn ing dina kang padha, wong édan iku nékad mlebu ing gréja-gréja lan ing kana nembang requiem aeternam deo (lèrèn kang langgeng kanggo Gusti). Sabanjuré metu lan kajaluk jejibah dhèwèké asring nampik lan muni, "Apa manèh gréja-gréja iki yèn dudu pasaréan lan maésan kanggo Gusti?"

Pertalan:

(.........) "Bukankah malam terus-menerus semakin meliputi kita? Bukankah pada siang hari lentera pun kita nyalakan? Bukankah kita mendengar kebisingan para penggali liang kubur yang sedang memakamkan Tuhan? Bukankah kita mencium bau busuk Tuhan? Ya, Tuhan juga membusuk! Tuhan telah mati! Tuhan tetap mati! Dan kita telah membunuhnya!" 

(.........) Masih diceritakan kembali bahwa pada hari yang sama, orang gila itu nekat masuk ke dalam berbagai gereja dan di sana menyanyikan lagu requiem aeternam deo (istirahat kekal bagi Tuhan). Setelah keluar dan diminta pertanggungjawaban, dia hanya selalu menangkis dan berkata, "Apalagi gereja-gereja ini kalau bukan makam-makam dan nisan-nisan bagi Tuhan?"

 Uga delengen 

 Agnostisisme
 Catur kawicaksanaan
 Èksistènsialisme
 Sangkané kauripan

 Rujukan 

 Kapustakan 

Buku












Buku lawas





 Pranala jaba 

 Filsafat Manungsa.
 Nalika Filsuf Ngandharak​é Babagan Tresna: Saka Hobbes nganti Derrida. 
 Roh ing Filsafat lan Tasawuf Islam.
 Sinau Filsafat Tresna. 

Kategori:Agnostisme
Kategori:Filsafat
Kategori:Filsafat èlmu
Kategori:Cakrawardani Project